BUDAPEST FŐVÁROS IX. KERÜLET FERENCVÁROSI POLGÁRMESTERI HIVATAL - JEGYZŐ
KITÖLTÉSI ÚTMUTATÓ
AZ ADATBEJELENTÉS A TELEKADÓRÓL ELNEVEZÉSŰ ŰRLAPHOZ
(ASP-ADÓ-032)
Általános tudnivalók
A telekadó adatbejelentése minden helyrajzi szám vonatkozásában külön űrlapon történik.
Az adatbejelentésre kötelezett adóalanynak az adóalapról, annak négyzetméterben (m2) kifejezett területéről két tizedesjegy pontossággal, az általános kerekítés szabályai szerint kell adatbejelentést tenni.
A nyomtatványt valamennyi fejezet (Előlap, Főlap, Megállapodás) kitöltését követően lehetséges benyújtani.
Az elektronikus kapcsolattartásra kötelezett adóalany – ideértve az egyéni vállalkozót is − a telekadó adatbejelentési kötelezettségének elektronikus úton köteles eleget tenni az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével. 
A telekadó adatbejelentési kötelezettségét az elektronikus kapcsolattartásra nem kötelezett − Ügyfélkapu+ vagy DÁP regisztrációval rendelkező − természetes személy adóalany saját választása alapján, elektronikus úton az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével is teljesítheti.  Ha az elektronikus kapcsolattartásra nem kötelezett természetes személy adóalany nem rendelkezik Ügyfélkapu+ vagy DÁP regisztrációval, akkor a Budapest Főváros IX. kerület Ferencváros Önkormányzata (a továbbiakban: Önkormányzat) által rendszeresített és a honlapján (ferencvaros.hu) közzétett nyomtatványt kitöltve és aláírva megküldheti postai úton, vagy beadhatja személyesen az adóhatóságnál ügyfélfogadási időben.
Budapest Főváros IX. Kerület Ferencváros Önkormányzata illetékességi területén lévő telkek esetében a IX. kerület Ferencváros Önkormányzata által rendszeresített űrlapot kell használni.
Az adóalanynak a telekadóról az adókötelezettség keletkezését, illetve változását követő 15 napon belül kell adatbejelentést teljesítenie. Nem kell újabb adatbejelentést benyújtani mindaddig, ameddig az adóalany körülményeiben, az adó tárgyában nem következik be adókötelezettséget érintő változás. [Art. 2. melléklet II. A) 4. pont]
Az adóalany a telekadót a naptári évben félévente, két egyenlő részletben – végrehajtható okirat alapján – március hónap 15. napjáig, valamint szeptember hónap 15. napjáig fizeti meg. [Art. 3. melléklet II. A) 4. pont]
A szövegben használt rövidítések által jelzett jogszabályok:
Htv. − a helyi adókról szóló 1990. évi C. törvény 
Art. − az adózás rendjéről szóló 2017. évi CL. törvény 
Ör. − a Budapest Főváros IX. kerület Ferencváros Önkormányzata Képviselő-testületének
az építményadóról szóló 23/2025. (XI. 13.) önkormányzati rendelete 
Dáptv. − a digitális államról és a digitális szolgáltatások nyújtásának egyes szabályairól
szóló 2023. évi CIII. törvény



1
ELŐLAP
A beküldő személy adatait (a beküldő viselt és születési neve, anyja neve, születési helye, ideje, lakóhelye, tartózkodási helye, levelezési címe, postai elérhetősége, adóazonosító jele, e-mail címe, meghatalmazotti minősége, előzmény információ) a személyazonosító igazolványban, lakcímkártyán lévő adatok alapján szükséges kitölteni.
FŐLAP
I. Az adatbejelentés fajtája blokk
Az adatbejelentés fajtája blokkban szükséges jelölni, hogy „1. Nem megállapodás alapján benyújtott adatbejelentés” vagy „2. Megállapodás alapján benyújtott adatbejelentés”.
Abban az esetben, ha a telek vonatkozásában egy személy a kizárólagos tulajdonos, azaz a telekadó alanya, akkor ebben a rovatban az „1. Nem megállapodás alapján benyújtott adatbejelentés” szöveget kell jelölni.
Az adó alanya az, aki az év első napján a telek tulajdonosa. Ingatlannyilvántartásba bejegyzett vagyoni értékű jog, illetőleg több tulajdonos esetén a 12. §-ban foglaltak az irányadók. [Htv. 18. §]
Vagyoni értékű jog lehet az építményi jog, a kezelői jog, a vagyonkezelői jog, a tartós földhasználat, a haszonélvezet, a használat joga – ideértve a külföldiek ingatlanhasználati jogát is –, a lízingbevevői jog, tulajdonjog-fenntartáshoz kapcsolódó vevői jog, a földhasználat és a lakásbérlet. [Htv. 52. § 3. pontja]
A vagyoni értékű jog jogosítottja: az ingatlanon fennálló vagyoni értékű jog jogosítottja az a személy vagy szervezet, aki/amely az ingatlan-nyilvántartásban a vagyoni értékű jog jogosítottjaként feltüntetésre került. Amennyiben az ingatlant terhelő vagyoni értékű jog alapításáról szóló okiratot az ingatlanügyi hatósághoz benyújtották – melynek tényét az ingatlanügyi hatóság széljegyezte –, az okiratban megjelölt, jogszerzésre feljogosított személyt vagy szervezetet kell a vagyoni értékű jog jogosítottjának tekinteni, kivéve, ha a vagyoni értékű jog bejegyzése iránti kérelmet az ingatlanügyi hatóság jogerősen vagy véglegesen elutasította vagy azt visszavonták vagy a bíróság megállapította a szerződés érvénytelenségét. [Htv. 52. § 49. pontja]
A tulajdonosok (tulajdonos, bejegyzett vagyoni értékű jog jogosultja) írásban megkötött és az önkormányzati adóhatósághoz benyújtott megállapodásukban az adóalanyisággal kapcsolatos jogokkal és kötelezettségekkel egy tulajdonost is felruházhatnak, ez esetben az I. Az adatbejelentés fajtája blokkban a „2. Megállapodás alapján benyújtott adatbejelentés” jelölése szükséges.
Ebben az esetben az adatbejelentés Megállapodás elnevezésű részét is szükséges kitöltve és minden tulajdonos (vagyoni értékű jog jogosítottja) által aláírva az önkormányzat részére megküldeni kivéve, ha az már korábban megküldésre került.
Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben megküldött Megállapodást az Önkormányzat nem fogadhatja el.
Korábban benyújtott megállapodás alapján történő adatbejelentés során – ha változás nem történt − nem szükséges új megállapodást benyújtani, mivel a megállapodás visszavonásig érvényes.
1. Az adatbejelentő adatai blokk
Az 1-11. sorokban szükséges jelölni az adatbejelentő jellegét, majd ennek megfelelően a bejelentő viselt és születési nevét, anyja nevét, születési helyét és idejét, adóazonosító jelét/adószámát (külföldi adóazonosítóját), statisztikai számjelét, bankszámlaszámát, lakóhelyét, levelezési címét.  
A 12-14. sorokban abban az esetben szükséges feltüntetni az adatbejelentést kitöltő nevét, telefonszámát, elektronikus levelezési címét, ha a benyújtó személyétől az adatbejelentést kitöltő személye eltér.
1. Az adatbejelentő tulajdonjogi, vagyoni értékű jogi minősége, tulajdoni (jogosultsági) hányada blokk
Az 1-2. sorokban az adatbejelentés benyújtójának minőségét (tulajdonos, vagyoni értékű jog jogosítottja), és a tulajdoni hányadot/jogosultsági hányadot is jelölni kell. 
A 2. sorban jelölt vagyoni értékű jog esetén a 2.1. sorban kell jelölni annak jellegét is, mely lehet építményi jog – ideértve a külföldiek ingatlanhasználati jogát is –, kezelői jog, vagyonkezelői jog, tartós földhasználat, haszonélvezet, használati jog, lízingbevevői jog, tulajdonjog-fenntartáshoz kapcsolódó vevői jog, földhasználat és lakásbérlet. [Htv. 52. § 3. pontja]
1. Adókötelezettség keletkezésére okot adó körülmény és időpontja blokk
Az adókötelezettség
1. a belterületen fekvő, termőföldnek minősülő telek esetében a földterületnek az ingatlan-nyilvántartásban művelés alól kivett területre történő átvezetését vagy tényleges mezőgazdasági művelésének a megszüntetését követő év első napján,
1. a külterületen fekvő, termőföldnek minősülő telek esetében a földterületnek az ingatlan-nyilvántartásban művelés alól kivett területre történő átvezetését követő év első napján,
c) erdőnek minősülő telek esetében
ca) a földterületnek az ingatlan-nyilvántartásban művelés alól kivett területre történő átvezetését követő év első napján, feltéve, ha az Országos Erdőállomány Adattárban erdőként nem tartják nyilván vagy
cb) az ingatlan-nyilvántartásban művelés alól kivett területként nyilvántartott földterületnek az
Országos Erdőállomány Adattárból történő törlését
követő év első napján
1. a tanyaként nyilvántartott földterület esetében a tanyaként történő ingatlan-nyilvántartási bejegyzés törlését követő év első napján,
1. az építmény megsemmisülése, lebontása esetén a megsemmisülést, lebontást követő félév első napján
keletkezik. [Htv. 20. § (1) bekezdés a) – e) pontjai] 
Az adókötelezettség keletkezésére okot adó körülmény (1. Új telek, 2. Telek szerzése – pl. adásvétel, öröklés −, 3. Vagyoni értékű jog alapítása, 4. Vagyoni értékű jog megszűnése, 5. A belterületen fekvő, termőföldnek minősülő telek esetében a földterületnek az ingatlan-nyilvántartásban művelés alól kivett területre történő átvezetése vagy tényleges mezőgazdasági művelésének a megszüntetése, 6. A külterületen fekvő, termőföldnek minősülő telek esetében a földterületnek az ingatlan-nyilvántartásban művelés alól kivett területre történő átvezetése, 7. Az erdőnek minősülő telek esetében, 8. A tanyaként nyilvántartott földterület esetében a tanyaként történő ingatlan-nyilvántartási bejegyzés törlése, 9. Az építmény megszűnése – pl. lebontás, megsemmisülés −, 10. Adóbevezetés) kiválasztását követően az adatbejelentésben a keletkezésre okot adó körülmény időpontját is meg kell adni.
Fontos, hogy az adókötelezettség keletkezésére okot adó körülmény dátuma rovatban a tulajdonjognak, vagyoni értékű jognak a közhiteles ingatan-nyilvántartásba történő bejegyzés dátumát kell szerepeltetni. (Tehát nem az adásvételi szerződés keltének a napját.)
V. Adókötelezettség változására okot adó körülmény és időpontja blokk
Az adókötelezettség
1. az ingatlan-nyilvántartásban művelés alól kivett területként nyilvántartott belterületi telek esetében a telek művelési ágának ingatlan-nyilvántartási átvezetése és tényleges mezőgazdasági művelése megkezdése évének utolsó napján,
b) az a) pontban foglaltaktól eltérően a
ba) tényleges mezőgazdasági művelés alatt álló belterületi telek esetében a telek művelési
ágának ingatlan-nyilvántartási átvezetése évének,
bb) belterületen fekvő termőföld esetében annak tényleges mezőgazdasági művelése
megkezdése évének
utolsó napján,
1. külterületi telek esetében annak termőföldként vagy tanyaként történő ingatlan-nyilvántartási feljegyzése évének utolsó napján,
1. az a) – c) pontban foglaltaktól eltérően teleknek minősülő földterület esetében a földterületnek az ingatlan-nyilvántartásban erdő művelési ágra történő átvezetése vagy az Országos Erdőállomány Adattárba történő bejegyzése évének utolsó napján,
e) a telek építménnyel való beépítése félévének utolsó napján
szűnik meg. [Htv. 20. § (2) bekezdés a) – e) pontjai] 
Az adókötelezettség változására okot adó körülmény (1. Adóalap-megállapítás változás, 2. Egyéb) kiválasztását követően az adatbejelentésben a változásra okot adó körülmény időpontját is meg kell adni.
Fontos, hogy az adókötelezettség változására okot adó körülmény dátuma rovatban a tulajdonjognak, vagyoni értékű jognak a közhiteles ingatan-nyilvántartásba történő bejegyzés dátumát kell szerepeltetni. (Tehát nem az adásvételi szerződés keltének a napját.)
VI. Adókötelezettség megszűnésére okot adó körülmény és időpontja blokk
Az adókötelezettség a Htv. 20. § (2) bekezdés a) – d) pontjai alapján a megszűnésre okot adó körülmény évének utolsó napján, illetve e) pontja alapján a beépítés félévének utolsó napján szűnik meg.
Az adókötelezettség megszűnésére okot adó körülmény (1. Telek megszűnése, 2. A telek elidegenítése, 3. Vagyoni értékű jog alapítása, 4. Vagyoni értékű jog megszűnése, 5. Az ingatlan-nyilvántartásban művelés alól kivett területként nyilvántartott belterületi telek esetében a telek művelési ágának ingatlan-nyilvántartási átvezetése és tényleges mezőgazdasági művelése megkezdése, 6. A tényleges mezőgazdasági művelés alatt álló belterületi telek esetében a telek művelési ágának ingatlan-nyilvántartási átvezetése, 7. A belterületen fekvő termőföld esetében annak tényleges mezőgazdasági művelése megkezdése, 8. A külterületi telek esetében annak termőföldként vagy tanyaként történő ingatlan-nyilvántartási feljegyzése, 9. A teleknek minősülő földterület esetében a földterületnek az ingatlan-nyilvántartásban erdő művelési ágra történő átvezetése vagy az Országos Erdőállomány Adattárba történő bejegyzése, 10. A telek teljes területének építménnyel történő beépítése, 11. Egyéb) kiválasztását követően az adatbejelentésben a megszűnésre okot adó körülmény időpontját is meg kell adni.
Fontos, hogy az adókötelezettség megszűnésére okot adó körülmény dátuma rovatban a tulajdonjognak, vagyoni értékű jognak a közhiteles ingatan-nyilvántartásba történő bejegyzés dátumát kell szerepeltetni. (Tehát nem az adásvételi szerződés keltének a napját.)
VII. A telek címe blokk
Telek: az épülettel, épületrésszel be nem épített földterület, ide nem értve 
a) a belterületen fekvő termőföldet, feltéve, ha az tényleges mezőgazdasági művelés alatt áll,
b) a külterületen fekvő termőföldet,
c) a tanyát,
d) a közút területét,
e) a vasúti pályát, a vasúti pálya tartozékai által lefedett földterületet,
f) a temetőkről és a temetkezésről szóló törvény temető fogalma alá tartozó földterületet,
g) a halgazdálkodásról és a hal védelméről szóló törvény szerinti víztározó, bányató területét, h) az erdőt,
i) az ingatlan-nyilvántartásban mocsárként nyilvántartott földterületet,
j) a folyóval összefüggő vízterületet alkotó, – kizárólag a hajózási hatóság engedélyével megszüntethető – kereskedelmi áruk ki- és berakodásának céljából szabad kikötőként használt, vízzel borított medencét. [Htv. 52. § 16. pontja]
Az 1-2. pontban a közhiteles ingatlan-nyilvántartás adatai szerint kell meg adni az ingatlan címét, a helyrajzi számot és a fekvést (külterület, belterület).
VIII. A telek általános jellemzői blokk
A telekadó alapja a telek m2-ben számított területe. Az 1. pontban a telek ingatlan-nyilvántartás szerinti területét kell feltüntetni.
A 2. pontban a telekből építménnyel (épület, épületrésszel) lefedett terület nagyságát szükséges szerepeltetni. Az építményadó-adatbejelentésben szereplő területadat(ok összessége) meg kell egyezzen az itt feltüntetett adattal!
A 3. pont − az 1-2. pontok kitöltését követően − automatikusan kitöltésre kerül. 
A 4. pontot nem kell kitölteni.
1. A telek forgalmi értékét befolyásoló főbb jellemzői, paraméterei blokk
A IX. blokkot nem kell kitölteni. 
1. A helyi adókról szóló 1990. évi C. törvényben (Htv.) biztosított törvényi adómentesség igénybevétele blokk
Amennyiben az adóalany a Htv.-ben biztosított törvényi mentességet kívánja igénybe venni, akkor ebben a blokkban szükséges jelölni az adómentesség jogcímét:
A Htv. 19. §-a szerint mentes az adó alól: 
a) az épület, épületrész hasznos alapterületével egyező nagyságú telekrész,
b) a mezőgazdasági művelés alatt álló belterületi telek,
c) az építési tilalom alatt álló telek adóköteles területének 50%-a,
1. az adóalany termék-előállító üzeméhez tartozó, jogszabályban vagy hatósági előírásban megállapított védő-biztonsági terület (övezet), feltéve, ha az adóalany adóévet megelőző adóévi, évesített nettó árbevétele legalább 50%-ban saját előállítású termék értékesítéséből származik,
1. az egyes sportcélú állami tulajdonú vagyonelemek ingyenes tulajdonba adásáról, valamint egyes kapcsolódó törvények módosításáról szóló 2025. évi XLVI. törvény, és a Magyarország 2026. évi központi költségvetésének megalapozásáról szóló 2025. évi LI. törvény szerinti vagyonjuttatással az állam által sportcélú közfeladat ellátása, közösségi sportcélú használat biztosítása érdekében, ingyenesen sportszervezet vagy országos sportági szakszövetség tulajdonába adott ingó- és ingatlanvagyon.
Az 1-5. pontokban jelölni kell az adómentesség jogcímét és az adómentes területrész nagyságát (m2). 
Az 1. pontban az építmény hasznos alapterületének megadása esetén az építményadó-adatbejelentésben szereplő területadat(ok összessége) meg kell egyezzen az itt feltüntetett adattal!
XI. Az önkormányzati rendeletben rögzített adómentesség, adókedvezmény igénybevétele blokk
Az Ör. nem rendelkezik a Htv.-ben meghatározottakon túl egyéb adómentességről, ezért ennek a blokknak a kitöltése mellőzendő.
XII. Több adómérték esetén az adómérték megállapításához szükséges tények, adatok blokk
Az Ör. nem határoz meg több adómértéket, ezért ezt a blokkot nem kell kitölteni.
XIII. Felelősségem tudatában kijelentem, hogy a kérelemben közölt adatok a valóságnak megfelelnek blokk
Az adatlapokon a benyújtó aláírásával büntetőjogi felelőssége tudatában nyilatkozik arról, hogy az Önkormányzat részére szolgáltatott adatok megfelelnek a valóságnak. 
Amennyiben az adóalany nem elektronikusan nyújtja be az adatbejelentését, úgy az, aláírás nélkül érvénytelen.

Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben küldött adatbejelentést az Önkormányzat nem fogadhatja el.

MEGÁLLAPODÁS
Ha a FŐLAP − I. Az adatbejelentés fajtája blokkban a „2. Megállapodás alapján benyújtott adatbejelentés” pont jelölésre került, akkor a tulajdonosok (tulajdonos, bejegyzett vagyoni értékű jog jogosultja) által írásban megkötött és minden tulajdonos (vagyoni értékű jog jogosultja) által aláírt Megállapodást, melyben az adóalanyisággal kapcsolatos jogokkal és kötelezettségekkel egy tulajdonost ruháznak fel, az önkormányzati adóhatósághoz be kell nyújtani kivéve, ha az már korábban megküldésre került.
A megállapodás formájára és tartalmára vonatkozóan kötelező jogszabályi előírás nincs, az a telekadó bejelentésére rendszeresített és az e-önkormányzat portálon (eonkormanyzat.gov.hu weboldalon) elérhető űrlap Megállapodás elnevezésű lapjának kitöltésével, valamennyi tulajdonos által történő aláírásával és beküldésével teljesíthető.
A Megállapodás a tulajdonosok és az adatbejelentő adóalany aláírása nélkül érvénytelen.
Az elektronikus levél (e-mail) a Dáptv. alapján nem minősül elektronikus kapcsolattartási módnak, ezért az e-mailben megküldött Megállapodást az Önkormányzat nem fogadhatja el.
A tulajdonosok (tulajdonos, bejegyzett vagyoni értékű jog jogosultja) által írásban megkötött és minden tulajdonos (vagyoni értékű jog jogosultja) által aláírt Megállapodást 
− az elektronikus kapcsolattartásra kötelezett adóalany – ideértve az egyéni vállalkozót is –elektronikus úton az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével köteles megküldeni,
− az elektronikus kapcsolattartásra nem kötelezett − Ügyfélkapu+ vagy DÁP regisztrációval rendelkező − természetes személy adóalany saját választása alapján, elektronikus úton az e-önkormányzat portálon (eonkormanyzat.gov.hu weboldalon) rendszeresített űrlap kitöltésével és beküldésével is teljesítheti, 
− az elektronikus kapcsolattartásra nem kötelezett természetes személy adóalany, ha nem rendelkezik Ügyfélkapu+ vagy DÁP regisztrációval, akkor az Önkormányzat által rendszeresített és a honlapján (ferencvaros.hu) közzétett űrlapot kitöltve és aláírva megküldheti postai úton, vagy beadhatja személyesen az önkormányzati adóhatóságnál ügyfélfogadási időben.

